بوگون ایرته لب افغانستان پایتختی کابلده مارشال فهیم حربی عالی بیلیم یورتی گه یقین بیر جایده اورین آلگن 111 فرقه سی گه قره ته قوراللی هجوم اویوشتیریلدی.
خودی منه شوو حمله گه 5 نفر هجومچی نینگ اشتراک ایتگن لیگی بیلدیریلدی.
مذکور حادثه عاقبتیده حاضرگه چه ایککی عسکر نینگ جان بیرگن لیگی و 10 حربی نینگ ایسه یره لنگن لیگی بیلدیریلماقده.
هجومچی لر نینگ بیر قسمی نینگ مارشال فهیم حربی عالی بیلیم یورتی نینگ ایچی گه کیریب آلگن لیک لری و شونده ی قیلیب توقنه شوو لر نینگ دوام ایتیاتگن لیگی معلوم قیلیندی.
بیراق, ملی مدافعه وزیرلیگی مارشال فهیم حربی عالی بیلیم یورتی گه قره تیلگن هجوم نی رد ایتماقده.
شنبه کونی سابق ایچکی ایش لر وزیرلیگی جاده سیده اویوشتیریلگن انتحاری هجوم عاقبتیده هم یوزلب کیشی جان بیرگن و یره لنگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
